Emne:

**Referat fra bestyrelsesmøde 27. november 2019.**

1. Godkendelse af referat.

Godkendt uden bemærkninger.

1. Valg af referent:

Bjarne Ø. Olesen blev valgt.

1. Siden sidst:

Intet nyt.

1. Legepladser

Intet nyt.

1. Grønne områder:

Bestyrelsen har fået udarbejdet tilbud på beskæring af bevoksninger, plantning af træer samt retablering af belægninger. Det er målet at skifte de træer, der ikke kan gro i meget vind til nogle typer, der er mindre vindfølsomme. Her er det særligt fra rundkørslen og ud mod Isbjerg Møllevej, der skal skiftes træer. Ellers er det ved gennemgang af alle de levende hegn besluttet, hvor meget eller lidt, der skal gøres i de forskellige hegn.

Bestyrelsen er blevet rådgivet til ikke at foretage beskæring i toppen af bevoksninger, da der vil komme rigtig mange skud af ”vandris” – såkaldt forkerte skud. Det vil yderligere medføre, at bevoksningerne ikke ser naturlige ud. En eventuel nedskæring vil ligeledes skulle gennemføres med relativ høj frekvens, fordi buskene vil skyde ekstra meget efter beskæring. De levende hegn vil derfor generelt ikke blive beskåret, men kun selvplantede træer vil blive fjernet.

Belægningen vil blive rettet, de steder, hvor det trænger.

Bestyrelsen har ved gennemgang af tilbuddet besluttet at gennemføre, og arbejdet vil forventeligt være tilendebragt inden næste vækstperiode (1. marts).

1. Økonomien lige nu:

Bestyrelsen har drøftet, om der kan findes andre måder at anbringe grundejerforeningens midler, så der ikke skal betales strafrenter for at have anbragt midlerne.

Bestyrelsen vil udarbejde et forslag til beslutning på næste års generalforsamling. Bestyrelsen drøfter mulighederne på næste bestyrelsesmøde.

1. Diverse:

Opsætning af hjertestarter og kursus.

Kursus er aftalt til den 11. december 1400 til 1800. Der er samlet et hold på 8 personer. Niels byder velkommen. De 8 pladser er fordelt til alle etaper på Sletten.

Der gennemføres kurser de næste tre år, så i alt 24 komme på kursus. Kurset vil blive afholdt på Fritidscentret.

Der bestilles en elektriker til opsætning (Bjarne).

Der bestilles et lokale til kursus. (Bjarne)

Der er bestilt en forsikring til hjertestarteren.

1. Næste møde:

Afholdes 29. januar klokken 1930 ved Bjarne.

P.b.v.

Bjarne Ø. Olesen

Formand